কালিয়াগঞ্জ স্কুলপাড়ায় রক্তদান শিবির

কালিয়াগঞ্জ: শিক্ষক-শিক্ষিকাদের দায়িত্ব শুধু পাঠদানেই সীমাবদ্ধ নয়, সমাজের প্রতি দায়বদ্ধতাও রয়েছে তাদের। দুর্গাপুজোর (Durga Puja) আগে সময়ে প্রায়ই রক্তের অভাব দেখা দেয় বিভিন্ন ব্লাড ব্যাঙ্কে। এই পরিস্থিতি এড়াতেই কালিয়াগঞ্জ (Kaliagunge) স্কুলপাড়ায় অবস্থিত জিএসএফপি প্রাথমিক বিদ্যালয়ের উদ্যোগে রক্তদান শিবিরের আয়োজন করা হয়।

এই শিবিরে শিক্ষক-শিক্ষিকাদের পাশাপাশি বহু অভিভাবকও এগিয়ে এসে রক্তদান করেন, মুমূর্ষু রোগীর প্রাণ বাঁচানোর noble উদ্দেশ্যে। শুধু রক্তদান নয়, পড়ুয়াদের মধ্যে রক্তদানের বিষয়ে সচেতনতা গড়ে তুলতে আয়োজিত হয় ‘রক্তদান’ বিষয়ক বসে আঁকো প্রতিযোগিতা।

আরও পড়ুন: বালুরঘাটে আয়োজিত হতে চলেছে দুর্গাপুজোর কার্নিভ্যাল, কবে?

বিদ্যালয়ের এই সামাজিক উদ্যোগে খুশি অভিভাবকেরা। এদিনের অনুষ্ঠানে উপস্থিত ছিলেন ২ নম্বর অবর বিদ্যালয় পরিদর্শক শীলা সাহা, বিদ্যালয়ের প্রধান শিক্ষক নিলাঞ্জন রায়, বিশিষ্ট রক্তদাতা সন্তোষ ব্যাঙ্গানী সহ বিদ্যালয়ের অন্যান্য শিক্ষক-শিক্ষিকারা।

দেখুন আরও খবর: